62017TJ0540_INF
Решение на Общия съд (шести състав) от 6 юни 2019 г. —ЕИБ/Сирия
(Дело T‑540/17)
„Арбитражна клауза — Споразумение за заем „Electricity Distribution Project“ № 20948 — Неизпълнение на споразумението — Възстановяване на авансово платените суми — Лихва за забава — Производство, проведено в отсъствието на ответника“
1.
Съдебно производство — Сезиране на Общия съд на основание арбитражна клауза — Споразумение за заем, сключено между Европейската инвестиционна банка и Сирия — Компетентност на Общия съд, определена от членове 256 ДФЕС и 272 ДФЕС, както и от арбитражната клауза
(член 256, параграф 1 ДФЕС и член 272 ДФЕС)
(вж. т. 16 и 17)
2.
Съдебно производство — Сезиране на Общия съд на основание арбитражна клауза — Споразумение за заем, сключено между Европейската инвестиционна банка и Сирия — Неизпълнение от страна на Сирия на договорните ѝ задължения — Встъпване на Съюза в правата на Банката — Иск, предявен от Банката от името на Съюза — Допустимост — Иск, предявен от Банката от нейно име — Недопустимост — Липса на правен интерес
(член 256, параграф 1 ДФЕС и член 272 ДФЕС)
(вж. т. 21—30)
3.
Съдебно производство — Искова молба или жалба — Изисквания за форма — Определяне на предмета на спора — Кратко изложение на посочените основания — Искова молба, с която във връзка със споразумение за заем се иска осъждане на насрещната страна да заплати евентуалните траншове с предстоящ падеж, които все още не са платени към датата на исковата молба — Хипотетични ненастъпили обстоятелства — Недопустимост
(член 76, буква г) от Процедурния правилник на Общия съд)
(вж. т. 32—36)
Предмет
Искане на основание член 272 ДФЕС за осъждането на Сирийската арабска република да върне дължимите суми по споразумението за заем „Electricity Distribution Project“ № 20948, заедно с лихви за забава
Диспозитив
1)
Осъжда Сирийската арабска република да върне на Европейския съюз, представляван от Европейската инвестиционна банка (ЕИБ), сумата от 52657141,77 EUR.
2)
Посочената сума се олихвява с лихва за забава върху главниците и договорните лихви, изчислявана по методиката по член 3, параграф 2 от споразумението за заем „Electricity Distribution Project“ № 20948, сключено между ЕИБ и Сирийската арабска република на 5 февруари 2001 г. и изменено с писма от 3 октомври 2003 г., 28 февруари 2006 г., 9 май и 8 октомври 2007 г., считано от 9 август 2017 г. до датата на плащането.
3)
Отхвърля иска в останалата му част.
4)
Осъжда Сирийската арабска република да заплати съдебните разноски.